पाएं अपने शहर की ताज़ा ख़बरें और फ्री ई-पेपरडाउनलोड करें
रांची । राजधानी एक्सप्रेस से रांची से दिल्ली जाने वालों के लिए अच्छी खबर है। यात्रियों को अब इस ट्रेन के जर्जर डिब्बों से निजात मिलेगी। 15 जून तक राजधानी एक्सप्रेस की नई रैक रांची आ जाएगी। उम्मीद है कि 22 जून से यात्रियों को आधुनिक सुविधाओं से युक्त ट्रेन में सफर करने का सुख मिल सकेगा। ये जानकारी साउथ ईस्टर्न रेलवे के सीपीआरओ सौमित्र मजूमदार ने दी।
बरकाकाना रूट में चलेगी
एक ही रैक होने के कारण शुरुआत के कुछ महीनों तक बरकाकाना रूट में ही नई रैक का इस्तेमाल होगा। दूसरी रैक मिलने के बाद गोमो रूट होकर बुधवार व रविवार को चलने वाली ट्रेन भी अप-टू-डेट की जाएगी। मालूम हो कि नई रैक में इस्तेमाल होने वाले एक कोच की कीमत ढाई करोड़ रुपए है।
खासियत
जर्मन तकनीक से बनी लिंक होफमैन बुश (एलएचबी) बोगियां।
कोच फायर रिटारडेंट होते हैं। ट्रेन में आग लग भी जाए, तो उसकी जलने की रफ्तार धीमी होगी।
अधिकतम रफ्तार 200 किमी प्रति घंटा। डिस्क-ब्रेक सिस्टम।
कोच में फिएट टेक्नोलॉजी का इस्तेमाल, गर्म या ठंडा करने में कम ऊर्जा की खपत होगी।
कंट्रोल डिस्चार्ज टायलेट : ट्रेन स्टेशन पर खड़ी रहेगी तो टायलेट बंद रहेगा। 30 किमी की रफ्तार पकड़ते ही टॉयलेट खुल जाएगा।
एसी थ्री के डिब्बे में 72 सीटें होंगी। वर्तमान में 64 सीटें हैं
पैंट्री के लिए हर डिब्बे में अलग व्यवस्था होगी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva hin_Deva hne_Deva hin_Deva hin_Deva hin_Deva hin_Deva zho_Hant eng_Latn